Maailm nägi Tilt Transformer adapterit esmakordselt Photokina fotomessil, kus see Lensbaby kõige kuumimaks tõmbenumbriks oli. Tilt Transformer on oma olemuselt justkui vaherõngas - optikat selle sees ei ole. Lensbabyle omaselt saab aga seda vaherõngast igas suunas väänata selleks, et kaadris olevat valikuliselt uduseks muuta. Tilt Transformer kinnitub Panasonicu ning Olympuse hübriidkaamerate ehk Micro 4/3 kaamerate ette, esiküljel on sel aga Nikoni ZF bajonett. Nii saab Tilt Transformer abil muuta suvalise Nikoni objektiivi Tilt-Shift efektiga objektiiviks - ja seda Micro 4/3 kaamerate ees. Päris vinge värk. Vaatame lähemalt: